**8-րդ կրթական հարթակ**

**18-րդ շաբաթ**

**Նախորդ դասի գիտելիքների ստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով**։ Անհրաժեշտության դեպքում ուխտի տեքստը նորից մեկնաբանել։
* 2-րդ քառորդի քննության արդյունքների ամփոփում
* Գրականություն – «Խորհուրդներ ամերիկացի ճանապարհորդին» Վիլյամ Սարոյան։
* **Բառագիտություն**
  + Վերհիշել հետևյալ բառերի և արտահայտությունների բացատրությունները․
    - խաբեբա – ստախոս
    - խարդախ – անազնիվ
    - իսկություն – այստեղ՝ ով լինելը
    - խելքահան անել – հրապուրել
    - խուլ – լսողություն չունեցող մարդ
    - խլանալ – այստեղ՝ խուլ ձևանալ, չլսել
  + Վերհիշել հետևյալ բառերի հոմանիշները․
    - սիրունատես – գեղեցիկ
    - խաբեբա – խարդախ
    - ժառանգ – զավակ
    - դիպչել – կպնել
    - լեփ-լեցեւն - լիքը
    - խռովք – անհանգստություն, հուզմունք
  + Վերհիշել հետևյալ բառերի հականիշները․
    - սիրունատես – տգեղ
    - դավաճան – հավատարիմ
    - լուսաբաց – մայրամուտ
    - հաճույքով – տհաճությամբ
    - ախորժելի - տհաճ
* **Քերականություն –** Ջ—Ճ—Չ բաղաձայնների ուղղագրությունը։
  + Որո՞նք են Ջ**—**Ճ**—**Չ բաղաձայնների ուղղագրական կանոնները։
  + Որո՞նք են գրության եւ արտասանության որոշ տարբերությունները։
* **Մշակույթ** – ՎիլյամՍարոյանիկենսագրությունը։
  + Որտե՞ղ է թաղված Սարոյանը։
  + Որտե՞ղ է ապրել Սարոյանը։

**ՆՈՐ ԴԱՍ**

**Գրականություն -** «Հայոց Լեռներում» եւ «Հրաժեշտ» Հովհաննես Թումանյան

**Բառագիտություն –** թեմատիկ բառերի բացատրություն, հոմանիշներ, հականիշներ

**Քերականություն – Ր-Ռ** բաղաձայնների ուղղագրությունը

**Մշակույթ –** Հովհաննես Թումանյանի թանգարանը։

**Գրականություն** - «Հայոց Լեռներում» եւ «Հրաժեշտ» Հովհաննես Թումանյան

**ՀԱՅՈՑ ԼԵՌՆԵՐՈՒՄ**

Մեր ճամփեն խավար, մեր ճամփեն գիշեր,  
Ու մենք անհատնում  
էն անլույս մըթնում  
Երկա՜ր դարերով գընում ենք դեպ վեր  
Հայոց լեռներում,  
Դըժար լեռներում։

Տանում ենք հընուց մեր գանձերն անգին,  
Մեր գանձերը ծով,  
Ինչ որ դարերով  
Երկնել է, ծընել մեր խորունկ հոգին  
Հայոց լեռներում,  
Բարձըր լեռներում։

Բայց քանի անգամ շեկ անապատի  
Օրդուները սև  
Իրարու ետև  
Եկա՜ն զարկեցին մեր քարվանն ազնիվ  
Հայոց լեռներում,  
Արնոտ լեռներում։

Ու մեր քարվանը շըփոթ, սոսկահար,  
Թալանված, ջարդված  
Ու հատված-հատված  
Տանում է իրեն վերքերն անհամար  
Հայոց լեռներում,  
Սուգի լեռներում։

Ու մեր աչքերը նայում են կարոտ՝  
Հեռու աստղերին,  
Երկընքի ծերին,  
Թե ե՞րբ կըբացվի պայծառ առավոտ՝  
Հայոց լեռներում,  
Կանաչ լեռներում։

**ՀՐԱԺԵՇՏ**

Այստեղ ահա կըբաժանվենք.  
Մնաս բարյավ, սիրելի.  
Այսպես ես չեմ ցավել երբեք  
Դառնությունով սիրտս լի։

Այստեղ ահա քեզ թողնում եմ  
Եվ չգիտեմ, ուր կերթաս.  
Կասկածներից ես դողում եմ...  
Թող պահպանե քեզ աստված։

Ա՛խ, առանց քեզ տխուր կյանքիս,  
Օրը տարի կդառնա,  
Բայց ուր լինիս, դարձյալ հոգիս  
Շուրջդ պիտի թրթռա։

Մնաս բարյավ, բայց միշտ հիշիր,  
Որ քեզ շատ եմ կարոտել.  
Եվ տեսության ժամի համար  
Չըմոռանաս աղոթել։

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.**

* Ինչի՞ մասին են բանաստեղծությունները։
* Ո՞րն է ձեր կարծիքով առավել համապատասխանում Թումանյանի կերպարին։
* Առաջին բանաստեղծությունը հայրենիքի նկատմամբ սիրո մասին է, իսկ երկրորդը՝ կնոջ։

**Բառագիտություն**–Թեմատիկ բառերի բացատրություն, հոմանիշներ, հականիշներ։

* Տրված բառերի նշանակություններն են․
  + դարդ– վիշտ
  + ընդարձակ – լայն
  + համբարձվել – վերանալ
  + օրդուներ - հորդաներ, վայրի ցեղախմբեր
  + անհատնում – անվերջ, չվեջացող
  + սոսկահար – սարսախած, վախեցած
  + երկնել - ծնել
  + մնաս բարյավ – բարու մեջ մնաս, ցտեսություն
* Նշված բառերի հոմանիշներն են․

* + կոծկել - պահել
  + հղկել-ուղղել
  + ողջ-կենդանի
  + սարսուռ-դող
  + ջարդված – կոտրված
  + տխուր – թախծոտ
* Նշված բառերի հականիշներն են․

* + համարձակ – վախկոտ
  + սուգ – ուրախություն
  + դժվար – հեշտ
  + առավոտ – երեկո
  + կասկած – հաստատուն
  + պայծառ - խավար

**Քերականություն – Ր-Ռ** ուղղագրություն

* Բառասկզբում, բառամիջում կամ բառավերջում գրվող ***ր***-ն արտասանվում է ***ր***, իսկ ***ռ***-ն՝ ***ռ***, օրինակ՝ րոպե, Րաֆֆի, արժեք, արհամարհել, լար, կար, ռազմական, ռետին, առակ, նուռ և այլն։
* Երբեմն դժվարություն կարող է առաջացնել արմատի կրկնությամբ կազմված բառերի գրությունը։ Դրանց առնչությամբ անհրաժեշտ է հիշել հետևյալը։
  + ***Ռ***-ով վերջացող արմատի կրկնությամբ կազմված բառերում առաջին արմատի ***ռ***-ն փոխվում է ***ր***-ի, օրինակ՝ բարբառ, գրգիռ, թրթիռ, կարկառել, մրմռալ (կսկծալ), սարսուռ և այլն։
* Եթե ***ռ*-**ով վերջացող արմատի կրկնությամբ կազմված բառերը բնաձայնական են, ապա առաջին արմատի ***ռ***-ն չի փոխվում՝ դռդռալ, խռխռալ, կռկռալ, ճռճռալ, մռմռալ, փռփռալ և այլն։
* Արմատի կրկնությամբ բազմապատկականություն արտահայտող բայերում պահպանվում են արմատավերջի ***ռ***-ն կամ ***ր***-ն՝ թռվռալ, խրթխրթալ, ծռմռել, մարմրել, փորփրել, քրքրել և այլն։
* *Վառվռուն* բառը գրվում է ***ռ***-երով։
* *Թրթուր, կերկերուն, մարմար, փրփուր* բառերը գրվում են ***ր***-ով։

**Հարցեր և առաջադրանքներ**

* Որո՞նք են **Ր-Ռ** բաղաձայնների ուղղագրական կանոնները։
* Որո՞նք են գրության եւ արտասանության որոշ տարբերությունները։

**Մշակույթ – Հովհաննես Թումանյանի թանգարանը։**

ՀովհաննեսԹումանյանիթանգարան, հիմնադրվել է 1953 թվականի ապրիլի 5-ին՝ նվիրված [ամենայն հայոց բանաստեղծի](https://hy.wikipedia.org/wiki/%D5%80%D5%B8%D5%BE%D5%B0%D5%A1%D5%B6%D5%B6%D5%A5%D5%BD_%D4%B9%D5%B8%D6%82%D5%B4%D5%A1%D5%B6%D5%B5%D5%A1%D5%B6) մահվան 30-ամյակին։ Թանգարանի ճարտարապետը Գրիգոր Աղաբաբյանն է։ Թանգարանի հիմնադիրը և առաջին տնօրենը բանաստեղծի դուստրն է՝ [Աշխեն Թումանյանը](https://hy.wikipedia.org/wiki/%D4%B1%D5%B7%D5%AD%D5%A5%D5%B6_%D4%B9%D5%B8%D6%82%D5%B4%D5%A1%D5%B6%D5%B5%D5%A1%D5%B6)։ Թանգարանի ցուցանմուշներն են ձեռագրերի պատճենները, ֆոտոփաստաթղթերը և Թումանյանի ինքնատիպ ստեղծագործությունների բնօրինակները։ Այստեղ պահվում են ավելի քան 18.000 ցուցանմուշներ։

1969 թվականին նոր ցուցասրահում ցուցադրվող նմուշները հիմնականում նվիրված են [Հովհաննես Թումանյանի](https://hy.wikipedia.org/wiki/%D5%80%D5%B8%D5%BE%D5%B0%D5%A1%D5%B6%D5%B6%D5%A5%D5%BD_%D4%B9%D5%B8%D6%82%D5%B4%D5%A1%D5%B6%D5%B5%D5%A1%D5%B6) կյանքին և ստեղծագործություններին։ Թումանյանի ստեղծագործական արվեստով հետաքրքրվողներն այստեղ կարող են տեսնել գրողի անձնական իրերը, փաստաթղթերը, ձեռագրերը, էսքիզները և հրատարակություններն ավելի քան 45 լեզուներով:

Թանգարանը թումանյանագիտական ու մշակութային գործուն կենտրոն է, որտեղ բացի թումանյանական ընթերցումներից, պոեզիայի երեկոներից ու հեքիաթին նվիրված տոնահանդեսներից՝ կազմակերպվում են նաև տարաբնույթ ցուցահանդեսներ։

Թանգարանը գտնվում է բարձունքի վրա, Երևանի կենտրոնում՝ Մոսկովյան 40 հասցեում, և թանգարան հասնելու համար հարկավոր է հաղթահարել 54 աստիճան, որը մեծ բանաստեղծի ապրած կյանքի տարիները խորհրդանշող թիվն է:

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.**

* + Որտե՞ղ է գտնվում թանգարանը։
  + Ի՞նչ են խորհրդանշում 54 աստիճանները։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Թանգարանը գտնվում է Երեւանի կենտրոնում։
* Աստիճանները խորհրդանշում են Թումանյանի ապրած տարիները։

**Առաջադրանքներ**

* **Վարժություն 1։ Լրացնել ր կամ ռ:**

Վա—վռուն

ախո—ժակ

բա—բառ

գանգու—

սա—սուռ

ա—ժանի

ա—համարհել

խ—ճիթ

կ—ծել

խոշո—

խոժո—

թ—վռալ

խ—թխ—թալ

ծ—մռել

փ—փրել

փո—փրել

ք—քրել։

**Վարժություն 2։ Վերը նշված բառերից երեքով կազմել նախադասություններ**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին,
* բացատրել հանձնարարված բառերը,
* մասնակցել խմբային աշխատանքին: